**SANJALO SE MI JE**

nekega dne

o konjih belih

na vrhu gore –

kjer rasejo mavrice.

 Rasejo mavrice?

 Konji beli?

Konji beli niso konji beli

so mavrične

penice, ki letijo

in nam pravljice govorijo.

 Mavrične penice?

 Pravljice govorijo?

Tap tap tap

neslišno …

nevidno –

 nežno …

 bežno –

beli konji na mavričnih princih

mimo letijo –

 mali otroci

 pa samo strmijo, strmijo ...

Imajo konji, penice

krila domišljije, čarovnijo,

 da vsi otroci

 laže zaspijo?

Avtorica: Larisa Krivec

**ČRNA LEPOTICA**

Črna žrebica

postane bela lepotica.

Mila je kakor vila,

bela, mehka kakor svila.

Prava krasotica,

ki čez travnik leti

kot ptica.

Ovire preskakuje,

v diru plapola ji griva,

ponosno pleše,

kot prava balerina.

Njena lastnica je punca Nina,

Lipica je njena domovina.

Avtorica: Nika Stibilj